Jeg har været en tilfreds kunde hos IF igennem halvandet år, hvor jeg har alle mine forsikringer samlet. 
- Hund, indbo, ulykke og bilforsikring.

I november 2013 skifter jeg til en ny bank (jeg har månedlig betaling på mine forsikringer), og inden jeg overhovedet når at reagere på noget som helst, sender IF mig girokort på alle mine forsikringer, med krav om øjeblikkelig betaling, da de ellers alle vil blive afmeldt. 

Jeg kontakter derfor IF, hvor jeg får at vide at det IKKE er muligt at oprette nye betalingsaftaler ''midt i en periode''... Dvs. man som kunde hos IF, er tvunget til at vente på, og skal planlægge et evt. bankskifte, til den måned på året hvor det er et år siden sidste periode startede op. 
Så selvom jeg har lavet ny budgetkonto hos min nye bank, så er der ingen mulighed for at IF kan føre mine betalinger over til den nye konto... Det er simpelthen under al kritik !! 
Og jeg har aldrig fået informationer om at det ville ske hvis jeg skiftede bank, for så havde jeg ikke skiftet før til april 2014. 

Jeg tegnede mine forsikringer hos IF i april 2012, dvs. at her til april 2014 vil jeg starte på en ny periode, og først der kan jeg så lave en ny betalingsaftale så det igen kan køre med månedlig betaling. 

Jeg får at vide af den medarbejder jeg taler med, at mine forskringer på nær bilforsikringen, skal falde inden april 2014, og så må jeg lidt selv om hvordan jeg betaler dem. 
Men hele bilforsikringen skal betales med det samme, hvilket jeg desværre ikke havde mulighed for, og jeg får så at vide at jeg kan betale den over 2 gange. 

Jeg betaler min første del af bilforsikringen i slutningen af december 2013, og i sidste uge får jeg brev om at ALLE mine forsikringer er afmeldt !!???

Jeg ringer til IF, og får at vide af den medarbejder jeg taler med, at hun godt kan se der er sket en fejl, fordi der af en eller anden årsag, er sat en betalingsfrist til 2013... Hun siger også at hun kan se der er lavet en aftale, og at der er lavet en aftale om bilforsikringen. 
Jeg spørger hende hende om det vil have betydning, såfremt der skulle ske noget så jeg vil brug for mine forsikringer, men det siger  hun at jeg ikke skal være nervøs for, for de vil jo kunne se der er sket en fejl. 
Jeg beder derfor om at hun sender mig en bekræftigelse, så jeg har en form for dokumentation på det, så jeg kan ''glemme'' de breve med at mine forsikringer er afmeldt, og hun vil bede ham der lavede aftalerne med mig, om at skrive til mig. 

Senere på dagen dumper der en mail ind til mig, hvori der står at det er MIN egen skyld, fordi jeg havde sagt at jeg mente det var en urimelig måde de gjorde det på... Hvilket jeg i den grad også mener det er ! 
Jeg får besked om at min bil vil blive afmeldt på pladerne her i januar måned, på trods af at jeg har betalt den første del af aftalen... Jeg svarer vedkommende og spørger om hvordan de kan gøre det, når jeg jo har gjort som aftalt, og hvorfor de afmelder pladerne, inden jeg når at betale den anden og sidste del af bilforsikringen - men jeg har ikke fået noget svar, og det er idag 1 uge siden jeg sendte den mail. 
Så alt det den første medarbejder sagde, det var åbenbart ikke sandt... Eller ? 
Hun sad jo og forklarede mig hvad der stod !

I forvejen skulle alle mine forsikringer jo først være færdigbetalt til april 2014 via månedlige betalinger, men fordi jeg skifter til en anden bank, så skal jeg åbenbart straffes for ufattelig dårlig kundeservice !!
- Men jeg skulle nok bare have ladet være med at betale for min bil, for den vil jo alligevel blive afmeldt... Så kunne jeg have brugt pengene på at tegne mine forsikringer et andet sted :(
Så selvom jeg nu har betalt min bil 3 måneder forud fra december 2013, hvor det førhen var pr. måned via månedlig betaling, og reelt set har betalt frem til februar 2014, hvor den anden og sidste del af betalingen skulle falde, så afmelder IF alligevel pladerne... Mon jeg får mine penge retur så ???

Det her har rigtig rigtig store konsekvenser for mig, fordi IF har behandlet mig på denne måde, og jeg nu har mistet alle mine forsikringer før jeg overhovedet har nået ''blinke med øjnene''... Jeg aner simpelthen ikke hvad jeg skal gøre. 

For IF er jeg jo bare en kunde, men for mig er det her altså alvorligt.

Når jeg sidder og ser ned igennem de anmeldelser der er herinde, så er det tydeligt at de ''positive'' alt overvejende er skrevet af personer der netop har tegnet sine forsikringer hos IF... Måske høstet hjem på baggrund af ''Vær sød at beddøm os på Trustpilot'' velkomst mails ? 

Og så er der de bedømmelser som folk har skrevet, efter de har haft brug for jeres hjælp i en forsikringssag... Ja de er knap så positive, og jeg håber det er dem folk vil læse, så de får et ærligt billede af hvordan IF behandler deres kunder.